[pic] | EUROOPA ÜHENDUSTE KOMISJON |

Brüssel 5.9.2005

KOM(2005)419 lõplik

2005. AASTA ÜLDEELARVE ESIALGNE PARANDUSEELARVE PROJEKT NR 7

TULUDE KOONDARVESTUSTULUDE JA KULUDE EELARVESTUS EELARVEJAGUDE KAUPAIV jagu- Euroopa Kohus

(komisjoni esitatud)

2005. AASTA ÜLDEELARVE ESIALGNE PARANDUSEELARVE PROJEKT NR 7

TULUDE KOONDARVESTUS TULUDE JA KULUDE EELARVESTUS EELARVEJAGUDE KAUPA IV jagu- Euroopa Kohus

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 37,

esitab Euroopa Komisjon seletuskirjas esitatud põhjustel eelarvepädevatele institutsioonidele 2005. aasta eelarve esialgse paranduseelarve projekti nr 7.

TULUDE JA KULUDE EELARVESTUS EELARVEJAGUDE KAUPA

Kulude koondarvestus ning tulude ja kulude eelarvestus eelarvejagude kaupa edastatakse eraldi SEI-BUD süsteemi kaudu. Näide tulude koondarvestusest ning tulude ja kulude eelarvestusest eelarvejagude kaupa on lisatud inglise keeles.

SELETUSKIRI

1. Oma 2. novembri 2004. aasta otsusega nr 2004/752/EÜ, Euratom, asutas nõukogu avaliku teenistuse kohtu, edaspidi „ATK”, mis koosneb seitsmest kohtunikust, kelle nimetab ametisse nõukogu.Taotlused töökohtade loomiseks ja tegevuskulu assigneeringuteks, mis on vajalikud uue kohtu loomiseks, sisalduvad Euroopa Kohtu 2006. aasta eelarve esialgses projektis. Nagu selle projekti sissejuhatavas märkuses mainiti, koostati projekt eeldusel, et uus kohus ei asu oma ülesandeid täitma enne 2006. aasta algust[2].Pärast nõukogu 18. jaanuari 2005. aasta otsusega (2005/151/EÜ, Euratom) loodud komitee, mille eesmärgiks oli esitada arvamus kandidaatide sobivuse kohta kohtuniku ametikohale, töö lõpetamist nimetas nõukogu oma 22. juuli 2005. aasta otsusega ametisse seitse kohtunikku ning määras nende ametisseasumise päevaks 1. oktoobri 2005.Võttes arvesse asjaolu, et nii asub ATK oma ülesandeid täitma kolm kuud varem sellest kuupäevast, mis võeti aluseks 2006. aasta eelarve koostamisel, tuleb esitada 2005. aasta eelarve paranduseelarve taotlus.

2. Selle paranduseelarve eesmärgiks on esiteks võimaldada luua vastavalt institutsiooni ametikohtade loetelule 26 ametikohta, mis on vajalikud ATK korrakohaseks toimimiseks. Need 26 ametikohta jagunevad järgnevalt: esiteks kohtunike kabinettide personal, st üks nõunik ja üks assistent iga kohtuniku kohta ning üks kohtuotsuste lugeja ja üks assistent presidendi kabinetis (kokku 16 ajutist ametikohta, s.o 2 A*14, 2 A*12, 3 A*11, 1 A*10, 1 B*5 ja 7 B*3), ning teiseks vahetult kohtusekretärile alluv personal (kokku 10 alalist ametikohta, s.o 1 A*5, 5 B*3 ja 4 C*1).Tuleb rõhutada, et kõnealused ametikohad on mõeldud üksnes kohtunike vahetutele kaastöötajatele ja kohtukantselei personalile, st isikutele, kes osalevad vahetult õigusemõistmisega seotud tegevustes, ning et ülejäänud osas kasutab uus kohus Euroopa Kohtu erinevaid teenuseid (suuline ja kirjalik tõlge, infotehnoloogia jms). Nimetatud 26 ametikohta on seega hädavajalikud selleks, et tagada uuele kohtule tema tegevuseks üksnes tarvilikud vahendid, ilma milleta võib kahjustuda kohtumõistmise autonoomsus. Nimetatud ametikohad olid ette nähtud ka finantsselgituses, mis kaasnes nõukogu määruse avaliku teenistuse kohtu loomise kohta ettepanekuga (ainsa erandina tuli lisada kaks täiendavat ametikohta, et võtta arvesse nõukogu poolt kohtunike arvu suurendamist kuuelt seitsmele).Asjakohane on ka lisada, et neid ametikohti ei tohi luua esimese astme kohtu vahendite ümberkorraldamise teel. Sellise ümberkorralduse tagajärjel võetaks esimese astme kohtult vahendid, mis tal on muutunud kättesaadavaks avaliku teenistusega seotud vaidluste üleviimisega. See oleks vastuolus avaliku teenistuse kohtu loomise põhieesmärgiga, s.o võimaldada esimese astme kohtul pühenduda teist liiki vaidlustele, eriti uutele vaidlustele, mis anti talle seoses teatavate selliste pädevuste omistamisega, mida seni teostas Euroopa Kohus.

3. Assigneeringute osas on paranduseelarve projekt planeeritud selliselt, et tagada 2005. eelarveaasta viimasel kolmel kuul tasustamine ATK seitsmele uuele kohtunikule, kohtusekretärile ning 26 ametikohale, millest eespool juttu oli. Selleks otstarbeks vajalikud assigneeringud on kirjutatud peatüki 10 ja peatüki 11 erinevatele ridadele.Sellegipoolest on kohane juhtida tähelepanu asjaolule, et ühenduse eelarvele ei teki mingit täiendavat koormust, kuna on ette nähtud uute kulude „autofinantseerimine”, kasutades asjaomase kahe peatüki vabu vahendeid. Need vabad vahendid tulenevad peatüki 10 osas vanaduspensionide väiksematest kuludest ja liikmete vahetumiseks ettenähtud kulude väiksemast summast ning peatüki 11 osas uute ametikohtade ettenähtust aeglasemast täitmisest.

4. Lõpetuseks tuleb märkida, et Euroopa Kohtu haldusteenistused kavatsevad ajavahemikus ATK töölehakkamisest kuni 2005. aasta lõpuni tagada ATK toimimise, kasutades vabu eelarvevahendeid. Täpsemalt – nagu eelarveasutust on 2006. aasta eelarve menetluse raames juba teavitatud – üüritakse alles alates 1. jaanuarist 2006 uue kohtu jaoks eraldi hoone. Seetõttu ei sisalda paranduseelarve ühtki taotlust eelarve II osa suurendamiseks mõeldud assigneeringuteks.

[1] EÜT L 248, 16.9.2002, lk 1.

[2] Sissejuhatav märkus, lk 3, lõik 2: „Tuleb meenutada, et institutsiooni eelarve annab Euroopa Kohtu ja esimese astme kohtu toimimiseks vajalikud vahendid ja assigneeringud. Taotletud assigneeringud võtavad arvesse ka uue avaliku teenistuse kohtu (edaspidi „ATK”) vajadusi ning need arvutati eeldusel, et uus kohus ei asu oma ülesandeid täitma enne 2006. aasta algust.”